VikipeediA 

Bislama keel 


Bislama keel (bichelama keel) on inglise keelel põhinev Vaikse ookeani kreoolkeel.®® Bislama keel on 
Vanuatu Vabariigi rahvuskeel ja üks kolmest ametlikust riigikeelest (veel ka inglise ja prantsuse keel).® Keelt 
kõneldakse ka Uus-Kaledoonias.® 

Bislama on Vanuatu levinuim keel (rohkem kui saja Vanuatul räägitava Melaneesia keele ja dialekti seas) ja 
ühtlasi ka põhiline keel poliitikas, kaubanduses ja meedias.lm. Hariduses on ametlikult kasutusel inglise ja 
prantsuse keel, kuigi mitteametlikult kasutatakse ka bislama keelttü®. Ethnologue andmetel (2011. aasta 
uuringu järgi) kõneleb keelt Vanuatul emakeelena hinnanguliselt 10 000 inimest,tü teise keelena kõnelejate arv 
on rohkem kui 200 000.0 Keel kasutab ladina kirja .t-j 

Bislama keel 

Kõneldakse 

10 000 (2011) H 

Ajalugu 


Bislama keel on üks maailma uusimaid, tekkides alles 19. sajandi teisel poolel, kui Melaneesia erinevatest piirkondadest pärit orjastatud töölistel puudus ühine 
keel ja tuli leida uus suhtlusviis. 

Suur enamus bislama keele sõnu (95%) pärineb inglise keelest, ülejäänu tuleneb aga prantsuse või teiste Vanuatu põlisrahvaste keeltest. Keele sõnavara põhineb 
lihtsustatud inglise keelel, kõla ja grammatika aga pigem Melaneesia keeltel. Keel on enim suguluses Paapua Uus-Guinea (tok-pisini keel) ja Saalomoni Saarte 
pidžinkeeltega .® 

Keele nimetus tuleneb beach-la-mar’ ist, mis on angliseeritud kuju prantsuse vormist beche de mer (meripura - oluline eksportkaup tol ajal), mis on omakorda 
prantsuspärastatud kuju portugali vormist bicho do mar. 

Esimene bislama keele sõnastik avaldati 1995. aastal.® 

Numbrid 

Numbrid 1-10:® 

1 - wan 
2-tu 

3 - tri 

4 -foa 
S-faef 
6 - sikis 
1 - seven 

8 - eit 

9 - näen 


10 - ten 





























Keele struktuur 


Grammatilised iseärasused 

Kuigi enamik sõnu on laenatud inglise ja prantsuse keelest, siis nende hääldus on üsna erinev. Lisaks mõjutab hääldust ka paljude kõnelejate teine emakeel. Sellest 
tulenevalt on tekkinud palju dialektilisi variatsioone. Erinevused ilmnevad ka ortograafias, sest kirjapilt ühtib hääldusega (erinevalt prantsuse või inglise keelest). 
Kokkulepped õigekirja suhtes on alles arenemisjärgus, seega võib kirjapildis mõnel juhul esineda lahknevusi. Näiteks võivad inimesed sõna ripablik (vabariik) 
kirjutada ka repablik, republik, ripublic, republic, repablique, ripublique. 

Keelereeglite standardiseerimise osas on olnud palju vaidlusi. Keele üldpõhimõte eelistab kirjutamist nii nagu hääldatakse, kuid leidub ka neid, kes eelistavad 
teistsugust kirjaviisi. 

Ka lausete struktuur ja kirjavahemärgistus võib eelistusest lähtuvalt erineda. Näiteks: 

Bae yu dring ti o kofe ? 

Baeyu dring ti no kofe? 

Kas sa jood teed või kohvi? (ingl will you drink tea or coffee?) 

Yubinlukmi? 

?Yu bin luk mi? 

Kas sa nägid mind? Ea 

Häälikusüsteem 

Bislama keeles on üsna vähe häälikuid. Kuna bislama keele kirjapilt ühtib hääldusega, siis on hääldamise lihtsustamise mõttes ka mitmed sarnase kõlaga häälikud 
ühega asendatud: näiteks /s/, /z/, /J/ ja l~$l asemel on bislama keeles vaid /s/ (nt sak = ingl shark ). Inglise keele häälik /0/ on aga asendunud lihtsa /t/-ga (nt tri = 
ingl three)P 

Tihti ei eristu ka häälikud Poi ja lpl ning /g/ ja lkl, sest bislama keeles on nad üsna võrdväärsed. Kõnes võib esineda ka vahepealseid variante. Seevastu 
täishäälikuid hääldatakse välja väga täpselt (erinevalt inglise keelest)^ 10 ! 

Bislama keele tähestik:^ AaaeBbEeFfHhIiJjKkLIMmNn NG ngOoPpRrSsTtUuVvWwYy 

Bislama keeles on 5 täishäälikut ja 17 konsonanti. 

Vokaalfoneemid 



Eesvokaalid 

Keskvokaalid 

Tagavokaalid 

Kõrged 

i 


u 

Keskkõrged 

e 


0 

Madalad 


a 



Konsonantfoneemid 



Bilabiaalsed 

Labiodentaalsed 

Alveolaarsed 

Postalveolaarsed 

Palataalsed 

Klusiilid 

Helitud 

Helilised 

P 

b 


t 

d 



Frikatiivid 

Helitud 

Helilised 


pf 

V 

s 



Afrikaadid 

Helitud 




t; 


Nasaalid 


m 


n 



Lateraalid 







Tremulandid 




r 



Poolvokaalid 


w 




j 


[4] 


Konsonantühendid puuduvad. Eriti avaldub see inglise laensõnade mugandamises (tihti konsonandid kaotatakse või lisatakse vokaale): 
Knife - naif 
Boy - boe 


School - sukul 






Six - sikis 


Orange - aranis 


Morfoloogia 

Nimisõnad 

■ Definiitsus: artiklid puuduvad. Nt: Mi tija ("ma olen õpetaja"). Küll aga kasutatakse indefiniitse artiklina sõna wan ("üks"): hem i kam blong stap 
lõng wan kos blong hem ("ta on tulnud osalema ühel oma kursusel"). 

■ Grammatiline sugu ja käänded puuduvad. 

■ Mitmus moodustatakse nimisõna ette oi ("kõik") pannes: bia ("õlu") - oi bia ("õlled"). 

Asesõnad 

Pronoomenisüsteem bislama keeles on üsna keeruline. Peale ainsuse ja mitmuse eristatakse isikuliste asesõnade puhul veel ka duaali (kaksus) ja triaali (kolmus) 
ning välistavaid ja kaasavaid vorme esimese isiku pluuralis (näitab vastuvõtja eraldatust/kaasatust):Ml 


mi 

mina 

1. isiku ainsus 

yu 

sina 

2. isiku ainsus 

emi 

tema 

3. isiku ainsus 

yumi 

meie 

1. isiku kaasav mitmus 

yumitu 


1. isiku kaasav duaal 

yumitri 


1. isiku kaasav triaal 

mifala 


1. isiku välistav mitmus 

mitufala 


1. isiku välistav duaal 

mitrifala 


1. isiku välistav triaal 

yufala 

teie 

2. isiku mitmus 

yutufala 


2. isiku duaal 

yutrifala 


2. isiku triaal 

olifala 

nemad 

3. isiku mitmus 

tufala 


3. isiku duaal 

trifala 


3. isiku triaal 


Näiteks:ÜÜ 


Halo - tervitus ühele inimesele 

Halo tufala - tervitus kahele inimesele 

Halo trifala - tervitus kolmele inimesele 

Halo oigeta - tervitus neljale või rohkemale inimesele 

Tegusõnad 

■ Bislama keeles pole koopulat (verbi "olema" taolised verbid). Näiteks: mi tija - ma olen õpetaja. 

■ Transitiivsust (sihilisust) märgivad verbi järelliited -em, -im, -urn. Näiteks: wantem - tahtma. 

■ Bislama keeles on neli aega: olevik, kestev olevik, lihtminevik ja tulevik. Kestvat olevikku väljendatakse sõnaga stap (jääma, olema), minevikku 
sõnaga bin ja tulevikku sõnaga bambae. 

■ Eitust märgib verbi ees olev noJ 4 ! 

Näited: 

■ Olevik: Mi wantem frut (mi no wantem frut) - ma tahan puuvilja (ma ei taha puuvilja). 

■ Kestev olevik: Mi stap slip - ma olen magamas. 

■ Minevik: Mi bin wantem frut - ma tahtsin puuvilja. 

■ Tulevik: Bae mi wantem frut - ma tahan puuvilja. 

Eessõnad 

Abisõna ja nimisõnafraasi järjekord: eessõnad.S Tüübilt analüütiline keel ja kasutatakse eessõnu. Eriti sagedased eessõnad bislama keeles on lõng ja blong (palju 
funktsioone ) 4/4 

Hem i stap stap lõng solwota - ta elas kaua aega ookeani ääres. 

Bae i kam lõng gavman - see tuleb valitsusest (ingl it will come from the government). 




Bae mi soemoat lõng yu - ma näitan [neid] sulle (ingl I'll show [them] to you) J 5 1 
Mi stap slip lõng haos - ma magan majas ("olen magamas"). 

Mi bin katem fruit lõng naef- ma lõikasin puuvilja noaga. 

Stoa lõng haos - pood on maja kõrval. 

Bambae mi kuk blongyu - ma teen sulle süüa (ingl I will cook foryou). 

Man blong Amerika - mees Ameerikast / ameeriklane (ingl man from America', American). 
Buk blong mi - minu raamat.Kl 


Süntaks 

Lausete ülesehitus 

■ Sõnajärjetüüp: SVO (subjekt-verb-objekt). Näide: Cavman blong Canada i kivim mane tu blong wan kompiuta blong Nasonal Akaev blong 
Vanuatu ("Kanada valitsus on andnud raha ka Vanuatu Rahvusarhiivi arvuti jaoks"). 

■ Possessiivsust (omamist) väljendab bislama keeles sõnajärg GN (genitiiv-substantiiv). Näide: Klos blong em we berni blong lif blong banana we 
i drae ("Tema riided, mis on tehtud kuivast banaanilehest"). 

■ Omadussõna ja nimisõna järjekord: 

1) Levinuim sõnajärg on AN (adjektiiv-substantiiv). Näide: longfala maot ("pikk suu"). 

2) On ka eraldi grupp adjektiive, mis võivad järgneda substantiivile: näiteks sõnad nogud ("halb") ja nating ("kasutu"), aga ka päritolukoha puhul: man Malo 
("Malost pärit mees") 

■ Näitava asesõna ja nimisõna järjekord: asesõna järgneb nimisõnale. Näide: lukaot, yu kafsaed wetem jea ia nao ("vaata ette, sa lähed selle 
tooliga ümber"). 

■ Numeraali (põhiarvsõna) ja nimisõna järjekord: numeraal eelneb nimisõnale. Näide: / gat tri nyusilan ami oli sik ("seal oli kolm poissi Uus- 
Meremaa armeest, kes jäid haigeks"). 

■ Relatiivlause ja nimisõna järjekord: relatiivlause järgneb nimisõnale. Näide: from hem i wan pikinini we hem i no save hangri ("sest ta on laps, 
kes ei tunne nälga") 

■ Võrdlusastme ja omadussõna järjekord: 

1) Omadussõna eelneb võrdlusastetele: oi nes oli bisi tümas ("põetajad olid liiga hõivatud"); saes blong wharf bae i bigwan lelebet lõng hemia we i stap naoia 
("kai suurus saab olema natuke suurem kui praegune"). 

2) Võrdlusaste eelneb omadussõnale: hem i shoem veri klia oi genuine konsern blong oigeta ("see näitab väga selgelt nende siirast muret").E53 

Keelenäide:^ 

Evri man mo woman i bon fri mo ikwol lõng respek mo oi raet. Oli gat risen mo tingting mo oli mas tritim wanwan lõng oigeta olsem oi brata mo sista. 

All human beings are born free and equal in dignity and rights. They are endowed with reason and conscience and should act towards one another in a spirit of 
brotherhood. 

(võrdlus inglise keelega) 

Tõlge: Kõik inimesed sünnivad vabadena ja võrdsetena oma väärikuselt ja õigustelt. Neile on antud mõistus ja südametunnistus ja nende suhtumist üksteisesse 
peab kandma vendluse vaim. 

(ÜRO inimõiguste ülddeklaratsiooni 1. artikkel) 

Viisakusväljendeid: üte 

Bislama keeles 

Halo 

Gud moning 
Gud aftenun 
Gud naet 
Baibai / Tata 
Tangkyu 

Muud huvitavat: 

Sõnad, mida tuleks inglise keelest kindlasti eristada: 
bensin ("benzine") - bensiin 
faol ("fowl") - kana 
puskat ("pussy cat") - kass 
samting ("something") - asi 


Inglise keeles 

Hello 

Good morning 
Good afternoon 


Tõlge 

Tere 

Tere hommikust 
Tere päevast 


Good evening / Good night Head õhtut / head ööd 
Goodbye Head aega 

Thankyou Tänan 



sanbij ("sand beach") - rand 
solwota ("salt water") - meri 
Sõnu, mis tulevad prantsuse keelest: 
glis (pr glisser ) - libisema 
lafet (pr la fete ) - festival 
bebet (Kanada pr bibite) - putukas 

Paljude nimisõnade väljendamiseks kasutab bislama keel huvitavaid kombinatsioone lihtsamatest sõnadest: 

basket blong pikinini (ingl basket for child ) - emakas ("korv lapse jaoks") 

bed blong spaeda (ingl bed ofspider ) - ämblikuvõrk ("ämbliku voodi") 

dakdak sus (ingl duck shoes ) - ujumislestad ("pardikingad") 

hafded (ingl halfdead) - teadvusetu ("poolärkvel") 

rabis mit (ingl rubbish meat) - kasvaja ("rämps-liha") 

smol hariken (ingl small hurricane) - tuuleiil ("väike orkaan") 

smol rat (ingl small rat) - hiir ("väike rott") 

tui blong faet (ingl tool for fight) - relv ("vahend võitluseks") 

wokbaot dakdak (ingl walkabout duck ) - tatsamine ("pardi jalutuskäik") 

